RÅDETS AFGØRELSE af 4. marts 1996 om tilpasning af afgørelse 94/268/Euratom om et rammeprogram for Det Europæiske Atomenergifællesskabs indsats inden for forskning og uddannelse (1994-1998) som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union (96/253/Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 7,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Ved afgørelse 94/268/Euratom (4) vedtog Rådet et rammeprogram for Det Europæiske Atomenergifællesskabs indsats inden for forskning og uddannelse (1994-1998); ifølge artikel 1, stk. 3, i denne afgørelse udgør det beløb, som skønnes nødvendigt til Fællesskabets finansielle deltagelse i rammeprogrammet, 1 254 mio. ECU, og heraf udgør det vejledende beløb for tidsrummet 1994-1996 617 mio. ECU og det vejledende beløb for tidsrummet 1997-1998 637 mio. ECU;

i henhold til artikel 4, stk. 1, i denne afgørelse kan rammeprogrammet tilpasses eller suppleres på baggrund af situationens udvikling; Østrigs, Finlands og Sveriges tiltrædelse af Den Europæiske Union kræver en finansiel tilpasning på grund af den heraf følgende forhøjelse både af Fællesskabets indtægter og udgifter til forskning og udvikling;

i medfør af de aftaler om teknisk-videnskabeligt samarbejde, der er indgået med Kongeriget Sverige, har denne stat allerede deltaget i nogle af Fællesskabets forskningsaktioner inden for kontrolleret termonuklear fusion og strålingsbeskyttelse, og i den forbindelse ydet et finansielt bidrag, der blev opført som »yderligere bevillinger« til forventede udgifter til forskningsaktioner;

i denne afgørelse foretages kun den tilpasning af de finansielle beløb, der er blevet nødvendig som følge af Østrigs, Finlands og Sveriges tiltrædelse, og der ændres ikke ved de tekniske og videnskabelige mål, prioriteterne og aktionerne inden for de forskellige områder, udvælgelseskriterierne og de øvrige bestemmelser i fjerde rammeprogram;

det beløb, der skønnes nødvendigt for rammeprogrammet, bør følgelig forhøjes og de yderligere midler fordeles lineært mellem de forskellige aktioner i rammeprogrammet; det lineære princip bør i overensstemmelse med artikel 2 i rammeprogrammet også gælde for gennemførelsen af alle aktionerne under rammeprogrammet;

Europa-Parlamentets og Rådets afgørelse nr. 1110/94/EF af 26. april 1994 om fjerde rammeprogram for Det Europæiske Fællesskabs indsats inden for forskning, teknologisk udvikling og demonstrationsaktioner (1994-1998) (5) og afgørelse 94/268/Euratom blev vedtaget samtidigt og for samme periode; det samme bør derfor være tilfældet for afgørelserne om tilpasning af de to rammeprogrammer -

TRUFFET FØLGENDE AFGØRELSE:

Eneste artikel

I afgørelse 94/268/Euratom foretages følgende ændringer:

1) I artikel 1, stk. 3, ændres følgende beløb:

»1 254« til »1 336«

»617« til »769«

»637« til »567« og

»1 359« til »1 441«.

2) Bilag I erstattes med teksten i bilaget til nærværende afgørelse.

Udfærdiget i Bruxelles, den 4. marts 1996.

På Rådets vegne

P. BARATTA

Formand

(1) EFT nr. C 142 af 8. 6. 1995, s. 18.

(2) EFT nr. C 249 af 25. 9. 1995, s. 47.

(3) EFT nr. C 256 af 2. 10. 1995, s. 12.

(4) EFT nr. L 115 af 6. 5. 1994, s. 31.

(5) EFT nr. L 126 af 18. 5. 1994, s. 1.

BILAG

»BILAG I

RAMMEPROGRAMMET (1994-1998)

BELØB OG VEJLEDENDE FORDELING

>TABELPOSITION>